Berlingske Tidende, 1834-10-08
Portugal. (Over London, den 30de Septbr.) Efter Oplæsningen af det Brev (see Gaars-Avisen, Don Pedro fra sit Sygeleie, den 18de f. M. sendte til Cortes, paafulgte en lang Taushed; det havde gjort et dybt Jndtryk, saavel paa Kamrene som paa Tribunerne. En Commission blev strax udnævnt, bestaaende af de samme Medlemmer, der afgjorde Regentskabs= og FormælingsSpørgsmaalet. Efter Kl. 4 kom allerede Beretningen, og af følgende Jndhold: J Betragtning af, at Nationens almindelige Velfærd er afhængig af, at man i den Person, der er bestemt til at lede og styre den, finder en Borgen for den repræsentative Regjerings Vedbliven, samt for den offentlige Ro og Orden; i Betragtning af, at Souverainernes Mindreaarighed var, ifølge Kongerigets gamle Love, tilendebragt med det fjortende Aar, i Betragtning af, at om endskjøndt Chartet har bestemt noget Andet for nærværende Tilfælde, denne Bestemmelse dog ikke er af dem, der ej tør forandres eller suspenderes af Cortes, og endelig, i Betragtning af, at D. Maria 11. ved sine physiske og moralske Egenskabers fuldkomne Udvikling er skikket til, fra nu af at udøve sine Regjerings Pligter mod Kongeriget: ere vi af den Mening, at hendes Allertroeste Majestæt, den regjerende Dronning D. Maria ll, skal ansees og erklæres for fuldmyndig, for ufortøvet at tiltræde Udøvelsen af den, hende i Kraft af Chartet tilkommende Magt. J Cortes Paladset, den 18de September, o. s. v. – Endnu samme Dag kom Sagen til Discussion i Pairs=Kammeret, hvor Dronningens Fuldmyndighed blev understøttet af 25 Medlemmer; dog modsatte sig sex Pairer denne Forholdsreget, nemlig Marquierne af Loule og Fronteira, Greverne af Villa Real, da Tapa og Lumiates, saavelsom Statsraad Trigozo; disse vare af den Mening, at Jnfantinden D. Maria Jzabel burde overtage Regentskabet, indtil Dronningen havde opnaaet sit 18de Aar. Den 19de traadte atter begge Kamrene sammen, og en Deputation, med Hertugen af Palmella i Spidsen, blev afsendt til Dronningen i Queluz. Hendes Majestæt tilstillede dem følgende skrivtlige Svar: "Skjøndt jeg er nedbøiet af Sorg over Anledningen, takker jeg dog den almindelige Cortes for de i dette Øjeblik trufne Forholdsregler, og lover at gjøre Alt, hvad der staaer i min Magt, for at opretholde Kongerigets constitutionelle Charte, ligesom jeg ogsaa vil stræbe at efterligne min ophøiede Faders Dyder, og i enhver Henseende følge hans Raad og Exempel. Tillige med dette Svar tilstillede Hertugen af Palmella Kamrene en Skrivelse, hvori den næste Dag (20de September, af Dronningen var fastsat til Eedsaflæggelse. Ligeledes bekjendtgjorde Hertugen, at Dronningen havde bemyndiget ham til at erklære, at det nærværende Ministerium skulde vedblive til efter Eedsaflæggelsen, for at besørge de forefaldende Forretninger, men at hun derefter havde i Sinde at danne et nyt Ministerium. For at lægge Nationens Taknemlighed for den høihjertede Fyrste, Hertugen af Braganza, der havde arver tvende Kroner, for at gjøre tvende Nationer frie og uafhængige, for Dagen, foreslog Hr. Magelhaes, at oprette en Dotation af 500 Contos de Reis i Nationalgodser, for Jnfantinden Dona Maria Amelia (Don Pedros Datter af andet Ægteskab, og at tillægge hende Titelen af Hertuginde af Mindello, til Erindring om Don Pedros Landgang paa denne Punkt af Kysten. - Den 20de begav Dronningen sig i Galla til Deputerede=Kammeret, hvor hun med høi Stemme aflagde Eden; efter fem Minuters Forløb vendte hun tilfærdig igjen tilbage til Queluz. J samme Ojeblik bleve nogle Raketter tændte, Hestene bleve skye for hendes Vogn og kun med Møje tæmmede. Dronningen slap derfra med Skrækken. Folket hilste hende med den høieste Enthuslasme. Portugals Regjering er altsaa under de nuværende betænkelige Omstændigheder i Hænderne paa en femtenaarig Pige, og det ifølge Beslutning af den samme Cortes, der for faa Dage siden erklærede hende for umyndig. De sidste Efterretninger lyde derhen, at Don Pedro, den 21de, kun havde faa Timer at leve i. J en Samtale med sin Læge anbefalede han denne, at lade sine Børn faae en god Opdragelse thi han og hans Broder Don Miguel vare blevne saa slet opdragne, at de først i den mandlige Alder havde opdaget deres Uvidenhed. Efterat jeg ved de mangfoldige Begivenheder i mit Liv – sagde han – var blevet kastet ind mellem Mænd af Dannelse og Erfaring, kom jeg efter mine egne Mangler, og stræbte, for saavidt det stod i min Magt, at benytte enhver Lejlighed til min Uddannelse. Jkke destomindre har jeg saa ofte handlet under Jndflydelsen af vildledende Jndtryk. Den modnere Alder medfører tilsvarende Pligter, og paa egne Omkostninger erfarer man for seent, hvor vanskeligt det er, at tilkæmpe sig det, som man i Ungdommen med Lethed kunde have lært.